CELEX: 32014D0212
Language: et
Date: 2014-04-14 00:00:00
Title: Nõukogu otsus 2014/212/ÜVJP, 14. aprill 2014, millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid

15.4.2014   
               
               
                  ET
               
               
                  Euroopa Liidu Teataja
               
               
                  L 111/79
               
            
         NÕUKOGU OTSUS 2014/212/ÜVJP,
         14. aprill 2014,
         millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse nõukogu 22. aprilli 2013. aasta otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid (1), eelkõige selle artiklit 19,
         ning arvestades järgmist:
         
                     (1)
                  
                  
                     Nõukogu võttis 22. aprillil 2013 vastu otsuse 2013/183/ÜVJP.
                  
               
                     (2)
                  
                  
                     Kooskõlas otsuse 2013/183/ÜVJP artikli 22 lõikega 2 vaatas nõukogu täies ulatuses läbi otsuse 2013/183/ÜVJP II ja III lisas esitatud loetelud isikutest ja üksustest, kelle suhtes kohaldatakse kõnealuse otsuse artikli 13 lõike 1 punkte b ja c ning artikli 15 lõike 1 punkte b ja c. Nõukogu jõudis järeldusele, et asjaomaste isikute ja üksuste suhtes, välja arvatud üks II lisas nimetatud isik, tuleks jätkata käesoleva otsusega sätestatud meetmete kohaldamist.
                  
               
                     (3)
                  
                  
                     Lisaks tuleks I lisas nimetatud ühe üksuse kohta tehtud kanne II lisast välja jätta.
                  
               
                     (4)
                  
                  
                     Peale selle tuleks muuta artiklit 22.
                  
               
                     (5)
                  
                  
                     Lisaks ajakohastas Korea Rahvademokraatlikku Vabariiki käsitleva ÜRO Julgeolekunõukogu resolutsiooni 1718 (2006) kohaselt asutatud sanktsioonide komitee 31. detsembril 2013 loetelu isikutest ja üksustest, kelle suhtes kehtivad piiravad meetmed.
                  
               
                     (6)
                  
                  
                     Seega tuleks otsuse 2013/183/ÜVJP I ja II lisas esitatud isikute ja üksuste loetelusid vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2013/183/ÜVJP muudetakse järgmiselt.
            
                        1)
                     
                     
                        Artikli 22 lõige 2 asendatakse järgmisega:
                        
                           „2.   Artikli 13 lõike 1 punktides b ja c ning artikli 15 lõike 1 punktides b ja c osutatud meetmed vaadatakse korrapäraste ajavahemike järel ning vähemalt iga 12 kuu möödumisel läbi. Meetmed kaotavad asjaomaste isikute ja üksuste suhtes kehtivuse, kui nõukogu teeb artikli 19 lõikes 2 osutatud korra kohaselt kindlaks, et kõnealuste meetmete kohaldamise tingimusi enam ei esine.”
                        
                     
                  
                        2)
                     
                     
                        Otsuse 2013/183/ÜVJP I ja II lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Luxembourg, 14. aprill 2014
            
               
                  Nõukogu nimel
               
               
                  eesistuja
               
               C. ASHTON
            
         
         
            (1)  ELT L 111, 23.4.2013, lk 52.
      
      
         
            LISA
            
               1.   
               Otsuse 2013/183/ÜVJP I lisasse lisatakse järgmine pealkiri:
               „Artikli 13 lõike 1 punktis a osutatud isikute ja artikli 15 lõike 1 punktis a osutatud üksuste loetelu”.
            
            
               2.   
               Otsuse 2013/183/ÜVJP I lisas asendatakse alapealkiri „A. Artikli 13 lõike 1 punktis a osutatud isikute loetelu” järgmise alapealkirjaga:
               
                           „A.
                        
                        
                           Isikud”.
                        
                     
            
               3.   
               Otsuse 2013/183/ÜVJP I lisas esitatud kanded järgmiste isikute kohta asendatakse allpool esitatud kannetega:
               
                            
                        
                        
                           Nimi
                        
                        
                           Varjunimi
                        
                        
                           Sünniaeg
                        
                        
                           Loetellu kandmise kuupäev
                        
                        
                           Muu teave
                        
                     
                           „1.
                        
                        
                           Chang Myong- Chin
                        
                        
                           Jang Myong-Jin
                        
                        
                           Sünniaeg: 19. veebruar 1968;
                           alternatiivne sünniaasta: 1965 või 1966
                        
                        
                           22.1.2013
                        
                        
                           Sohae satelliitide üleslennutamise jaama peadirektor ning selle rakettide stardikeskuse juhataja, kust 13. aprillil ja 12. detsembril 2012 saadeti välja ballistiline rakett.
                        
                     
                           2.
                        
                        
                           Ra Ky'ong-Su
                        
                        
                           Ra Kyung-Su
                        
                        
                           Sünniaeg: 4. juuni 1954;
                           passi nr: 645120196
                        
                        
                           22.1.2013
                        
                        
                           Ra Ky'ong-Su on Tanchoni kommertspanga (Tanchon Commercial Bank, TCB) ametnik. Sellel ametikohal olles on ta aidanud TCB-l teha tehinguid. Sanktsioonide komitee kandis Tanchon Commercial Banki loetellu 2009. aasta aprillis ja see on peamine KRDV finantsüksus, mis vastutab tavarelvastuse, ballistiliste rakettide ning sellelaadsete relvade kooste ja tootmisega seotud kaupade müügi eest.
                        
                     
                           3.
                        
                        
                           Kim Kwang-il
                        
                        
                            
                        
                        
                           Sünniaeg: 1. september 1969;
                           passi nr: PS381420397
                        
                        
                           22.1.2013
                        
                        
                           Kim Kwang-il on Tanchoni kommertspanga (Tanchon Commercial Bank, TCB) ametnik. Sellel ametikohal olles on ta aidanud TCB-l ja Korea Mining Development Trading Corporationil (KOMID) sooritada tehinguid. Sanktsioonide komitee kandis Tanchon Commercial Banki loetellu 2009. aasta aprillis ja see on peamine KRDV finantsüksus, mis vastutab tavarelvastuse, ballistiliste rakettide ning sellelaadsete relvade kooste ja tootmisega seotud kaupade müügi eest. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja varustuse eksportija.”
                        
                     
            
               4.   
               Otsuse 2013/183/ÜVJP I lisas asendatakse alapealkiri „B. Artikli 15 lõike 1 punktis a osutatud üksuste loetelu” järgmise alapealkirjaga:
               
                           „B.
                        
                        
                           Üksused”.
                        
                     
            
               5.   
               Otsuse 2013/183/ÜVJP I lisas esitatud kanded järgmiste üksuste kohta asendatakse allpool esitatud kannetega:
               
                            
                        
                        
                           Nimi
                        
                        
                           Varjunimi
                        
                        
                           Asukoht
                        
                        
                           Loetellu kandmise kuupäev
                        
                        
                           Muu teave
                        
                     
                           „1.
                        
                        
                           Korea Ryonha Machinery Joint Venture Corporation
                        
                        
                           Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation; Ryonha Machinery Corporation; Ryonha Machinery; Ryonha Machine Tool; Ryonha Machine Tool Corporation; Ryonha Machinery Corp; Ryonhwa Machinery Joint Venture Corporation; Ryonhwa Machinery JV; Huichon Ryonha Machinery General Plant; Unsan; Unsan Solid Tools ja Millim Technology Company
                        
                        
                           Tongan-dong, keskpiirkond, P'yõngyang, KRDV; Mangungdae- gu, P'yõngyang, KRDV; Mangyongdae piirkond, P'yõngyang, KRDV.
                           E-posti aadressid: ryonha@silibank.com; sjc-117@hotmail.com ja millim@silibank.com
                           Telefoninumbrid: 850-2-18111; 850-2-18111-8642 ja 850 2 18111-3818642
                           Faksinumber: 850-2-381-4410
                        
                        
                           22.1.2013
                        
                        
                           Korea Ryonha Machinery Joint Venture Corporationi emaettevõte on Korea Ryonbong General Corporation. Korea Ryonbong General Corporationi kandis sanktsioonide komitee loetellu 2009. aasta aprillis ning see on kaitsetööstuse konglomeraat, mis tegeleb KRDV kaitsetööstuse hangetega ja toetab riigi sõjalise otstarbega kaupade müüki.”
                        
                     
            
               6.   
               Otsuse 2013/183/ÜVJP II lisas esitatud loetelust jäetakse välja allpool nimetatud isik ja üksus:
               
                           A.
                        
                        
                           Isikud
                           
                                       1.
                                    
                                    
                                       Chang Song-taek
                                    
                                 
                     
                           B.
                        
                        
                           Üksused
                           
                                       1.
                                    
                                    
                                       Korea Complex Equipment Import Corporation